গাজী এনামুল হক

**** (জন্ম: ৬ সেপ্টেম্বর ১৯৫৭) একজন বাংলাদেশী রাজনীতিবিদ ও আইনজীবী। তিনি যশোর-৫ (মনিরামপুর) আসনের একজন নির্বাচিত সংসদ সদস্য  এবং বাংলাদেশ সুপ্রীম কোর্ট এর একজন আইনজীবী। **গাজী এনামুল হক** আশির দশকের একজন অন্যতম লেখক ও কবি।

## ব্যক্তি পরিচিতি
গাজী এনামুল হক  একজন রাজনীতিবিদ। পেশায় সুপ্রীম কোর্টের একজন আইনজীবী। ওনার বর্তমান ঠিকানা "নুর জাহান" রাজা বরদাকান্ত রোড (কবর স্থান রোড), ডালমিল, চাঁচড়া, কোতয়ালী, যশোর।

## জন্ম ও প্রাথমিক জীবন
গাজী এনামুল হক  ১৯৫৭ খ্রিষ্টাব্দের ৬ সেপ্টেম্বর যশোর জেলার মনিরামপুর থানার রোহিতা ইউনিয়নের পট্রি গ্রামের এক ঐতিহ্যবাহী মুসলিম পরিবারে জন্মগ্রহণ করেন। পিতা ডা. মোজাম্মেল হক ও মাতা নুর জাহান বেগম। তার পিতা পেশায় ছিলেন একজন চিকিৎসক এবং মাতা গৃহিনী। দশ ভাই বোনের মধ্যে গাজী এনামুল হক ছিলেন দ্বিতীয়।

## পারিবারিক জীবন
গাজী এনামুল হক ১৬ মে ১৯৯১ সালে পারিবারিকভাবে সামছুন নাহার এর সহিত বিবাহ বন্ধনে আবদ্ধ হন। সামছুন নাহার পেশায় গৃহিনী হলেও তিনি একজন চিকিৎসক। ব্যক্তিগত জীবনে গাজী এনামুল হক ৪ সন্তানের জনক। ১ কন্যা
সারাহ মেহনাজ নূর। পেশায় একজন চিকিৎসক ও ৩ পুত্র গাজী সালাহ উদ্দিন বখতিয়ার (সা'দ), পেশায় ব্যারিস্টার, গাজী রাশীদ মুস্তাফা (তিতুমীর), লেখাপড়ার পাশাপাশি চায়নায় ব্যবসায়ের সাথে জড়িত এবং ছোট পুত্র গাজী নাফিস সাদিক একজন ছাত্র।

## শিক্ষা জীবন
**গাজী এনামুল হক**  দেশ স্বাধীনের পূর্বে ১৯৬৭ সালে স্মরণপুর সরকারী প্রাথমিক বিদ্যালয় থেকে প্রাথমিক শিক্ষা সম্পন্ন করেন। এরপর তিনি ১৯৭৪ সালে ঝিকরগাছা বদরুদ্দীন মুসলিম (বি.এম.) হাই স্কুল থেকে বিজ্ঞান শাখায় ২য় বিভাগে মাধ্যমিক পাশ করেন। দীর্ঘ ৮ বছর শিক্ষা বিরতির পর ১৯৮২ সালে সরকারী শহীদ মশিয়ূর রহমান ডিগ্রি কলেজ থেকে মানবিক শাখায় ২য় বিভাগে উচ্চ মাধ্যমিক পাশ করেন। এরপর ১৯৮৭ সালে তিনি ঢাকা বিশ্ববিদ্যালয় থেকে সম্মানসহ আইনবিদ্যায় স্নাতক (এল এল.বি) এবং ১৯৮৮ সালে ঢাকা বিশ্ববিদ্যালয় থেকে আইনবিদ্যায় স্নাতকোত্তর (এল এল.এম) ডিগ্রি অর্জন করেন।

## কর্ম জীবন
**গাজী এনামুল হক**  ১৬/১০/১৯৯১ তারিখে বাংলাদেশ বার কাউন্সিল হইতে সনদ প্রাপ্ত হইয়া ১১/০৪/১৯৯২ তারিখে যশোর জেলা আইনজীবী সমিতি এর সদস্য পদ লাভ করিয়া অদ্যাবধি যশোর জেলা আদালত সমূহে অত্যন্ত সততা ও নিষ্ঠার সহিত আইন পেশায় নিয়মিত সদস্য হিসাবে নিয়োজিত আছেন এবং তিনি ০৯/০৭/১৯৯৪ তারিখে বাংলাদেশ সুপ্রীম কোর্ট এর অনুশীলনের অনুমতি পেয়ে অদ্যাবধি বাংলাদেশ সুপ্রীম কোর্ট এর আইনজীবী হিসাবে নিযুক্ত আছেন।

## রাজনৈতিক জীবন
গাজী এনামুল হক ১২ ই ফেব্রুয়ারি ২০২৬ এ অনুষ্ঠিত ত্রয়োদশ জাতীয় সংসদ নির্বাচনে বাংলাদেশ জামায়াতে ইসলামী মনোনীত দাঁড়িপাল্লা প্রতীকে সংসদীয় আসন ৮৯, যশোর-৫ (মনিরামপুর) থেকে প্রার্থীতা করে ১,৩২,৮৫৮ ভোট পেয়ে সংসদ সদস্য  নির্বাচিত হন। এ আসনে তার নিকটতম স্বতন্ত্র প্রতিদ্বন্দ্বী শহীদ মোঃ ইকবাল হোসেন কলস প্রতীকে ৮৪,২৭৬ ভোট এবং বিএনপি মনোনীত প্রার্থী রশীদ আহমাদ ধানের শীষ প্রতীকে ৫৪,৪১৫ ভোট পেয়েছিলেন।

## নির্বাচনী ইতিহাস

## গ্রেফতার
গাজী এনামুল হক  ২০১৫ সালের ২১ শে আগস্ট মনিরামপুর থানায় বন্যার্তদের মাঝে ত্রাণ বিতারণ শেষে ফেরার পথে আওয়ামী সরকারের রোষানলের কারণে পুলিশ কর্তৃক গ্রেফতার হন এবং পূর্ববর্তী ও পরবর্তীতে বিভিন্ন সময়ে বিভিন্ন মেয়াদে দুই থেকে তিন বার কারান্তরীন হন।

## সাহিত্য ও সংস্কৃতি জীবন
গাজী এনামুল হক শুধুমাত্র একজন আইনজীবী ও রাজনীতিবিদ নন। প্রথমে তিনি একজন সাহিত্যিক ও সাংস্কৃতি কর্মী পরে তার অন্যান্য পরিচয়। খুব ছোট বেলা থেকেই তিনি একজন সাংস্কৃতিমনা মানুষ। ছেলেবেলা থেকে সাহিত্যের প্রতি তার প্রচন্ড ঝোক ছিল। গাজী এনামুল হক সত্তর দশক থেকেই
নিয়মিত কবিতা, ছড়া ও গান লিখে চলেছেন। তার প্রকাশিত অনেক বই এবং তার লেখা ও সুরের অনেক ইসলামী গানের অডিও-ভিডিও আকারে প্রকাশিত হয়েছে।

### প্রকাশিত বই সমূহ

### প্রকাশিত ইসলামী গান সমূহ

## তথ্যসূত্র

## বহিঃসংযোগ

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি